BASES REGULADORAS DO PLAN TERMAL "DEPOTERMAL 2016"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/05/2016)

A Xunta de Goberno desta Deputación, na súa sesión ordinaria do 26 de febreiro de 2016, adoptou, entre outros, o acordo de aprobar as seguintes bases reguladoras do Plan Termal “Depotermal 2016” Constitúe o obxecto destas bases a regulación da convocatoria pública, por parte da Deputación, do plan de termalismo social “DEPOTERMAL”, que ten por finalidade fomentar o envellecemento activo e mellorar a calidade de vida das persoas, establecendo novas relacións sociais e favorecendo a participación en actividades que melloran o seu estado anímico potenciando movementos de participación e cooperación social, promovendo espazos de encontro e intercambio de experiencias, evitando o illamento e as situacións de soidade que poidan levar á vulnerabilidade. Así mesmo pretende ser un plan dinamizador da economía da provincia, impulsando a creación e o mantemento de postos de traballo no sector turístico durante os períodos de menor actividade, desestacionalizando a demanda. Trátase, por tanto, dun plan cun claro obxectivo social, xa que facilita o acceso ó turismo de saúde a persoas que doutro modo non poderían beneficiarse da súa dobre función, como período de vacacións e tamén como tratamento sanitario, pero que ofrece tamén bos resultados en termos de sustentabilidade económica para a provincia. Poderán adherirse a este plan termal “DEPOTERMAL 2016” os concellos da provincia de Pontevedra. O plan termal da Deputación de Pontevedra “Depotermal 2016” pon en marcha dous programas termais: Poderán beneficiarse do plan termal as persoas empadroadas na provincia de Pontevedra que non padezan ningunha enfermidade ou patoloxía incompatible coa actividade do plan e que cumpran algún dos seguintes requisitos: No caso de parellas que desexen participar no plan xuntos, é preciso que as dúas persoas cumpran os requisitos esixidos nestas bases. Todos os concellos da provincia de Pontevedra poderán sumarse ó plan mediante un acordo de adhesión adoptado polo órgano competente, remitindo unha certificación expedida polo secretario do concello dentro dos 20 días naturais seguintes á publicación destas bases no Boletín Oficial da Provincia de Pontevedra (BOPPO). Se o último día do prazo coincidise en festivo este prorrogarase ata o seguinte día hábil. Unha vez transcorrido este prazo de 20 días sen enviar a adhesión entenderase que o concello non desexa participar no plan, sen que o teña que facer constar por escrito. Os concellos que se adhiran ó plan actuarán como entidades colaboradoras na xestión do plan e deberán cumprir coas obrigas que se establezan nas bases reguladoras segundo o disposto na Lei 38/2003, de 17 de novembro, xeral de subvencións. Dita adhesión supón a obriga por parte do concello da recepción das solicitudes do plan termal das persoas empadroadas no seu concello, así como o envorcado de datos na folla Excel, segundo o establecido na base 7ª desta convocatoria, facilitada pola Deputación de Pontevedra. Así mesmo deberán determinar que usuarios/as se beneficiarán daquelas das prazas reservadas para persoas en situación ou risco de exclusión social, acreditado mediante Informe Social do/a traballador/a social dos Servizos Sociais Comunitarios Municipais. As persoas interesadas en participar no plan de concellos non adheridos deberán entregar a solicitude no Rexistro xeral da Deputación ou en calquera das oficinas de rexistro da institución provincial que se detallan na cláusula oitava e participarán tan só coa subvención da Deputación. O plan termal da Deputación de Pontevedra “Depotermal 2016” pon en marcha dous programas termais, cun total de 4.434 prazas, as que se poderá acceder solicitándoo nun mesmo formulario. Os programas son: A contía consignada para este plan ascende, no ano 2016, a cento dous mil euros (102.000€), con cargo á aplicación 16/231.2311.227.07 do Orzamento ordinario da Deputación, sen prexuízo de que o mencionado crédito sexa ampliado, deberá terse en conta o disposto no artigo 58 do RLXS. Para que neste plan poidan participar todas as persoas que cumpran os requisitos, independentemente da súa situación económica, a Deputación de Pontevedra destinará subvencións para os dous programas nos seguintes termos: No caso do programa de pernoctación, ofertáranse 3.186 prazas das que a Deputación de Pontevedra reservará 3 prazas por concello, un total de 186 beneficiarios, dos que esta institución se fará cargo de 200€ do custo total do programa. Así mesmo as persoas que desexen participar no mesmo poderán facelo nas 3.000 prazas restantes, aboando a cantidade total resultante do prezo da adxudicación Poderán ser beneficiarios das prazas de reserva subvencionadas, as persoas dos concellos adheridos que cumprindo os requisitos establecidos na base 2ª carezan de recursos económicos suficientes para facer fronte o custo do programa e o xustifiquen mediante Informe Social do/a traballador/a social dos Servicios Sociais Comunitarios Municipais, que reflicta dita situación: risco de exclusión social, escasos recursos económicos e idoneidade do programa para o/a usuario/a solicitante. Este informe será remitido directamente dende os servizos sociais comunitarios municipais a este organismo provincial segundo se establece na base 7ª desta convocatoria. Os prezos dos dous programas exporanse ó público na páxina web www.depo.es e daranse a coñecer a través dos medios de comunicación unha vez rematado o proceso de contratación. As solicitudes deberán formularse seguindo o modelo que se facilitará no Rexistro xeral da Deputación, no da súa sede de Vigo ou na súa páxina web (www.depo.es). Deberanse cubrir todos os apartados da solicitude, sinalando só un establecemento termal. Así mesmo, deberase achegar unha copia do DNI ou NIE e, segundo o caso, o certificado da pensión ou o informe do traballador social dos servizos sociais comunitarios básicos para xustificar a condición de beneficiario do plan para respiro familiar, tanto no caso do solicitante como do acompañante. No caso das prazas reservadas subvencionadas deberá remitirse o Informe Social referido na base 5ª, nos termos establecidos nesta convocatoria. De consideralo necesario, este Servizo de Cohesión Social e Xuventude reservarase o dereito a requirir a documentación que sexa necesaria para completar o expediente. Haberá un modelo único para solicitar a participación en un ou nos dous programas. No caso de presentarse máis dunha solicitude, terase en conta só a data da primeira presentada no Rexistro xeral. Os concellos participantes, logo de finalizado o prazo de recepción de solicitudes, deberán remitir ó Servizo de Cohesión Social e Xuventude da Deputación de Pontevedra: O prazo de inscrición será de 30 días naturais a partir do día seguinte ó da finalización do prazo de adhesión dos concellos. A publicación das datas de inscrición publicarase na web da Deputación de Pontevedra www.depo.es. e no Boletín Oficial da Provincia de Pontevedra. Para os participantes de concellos adheridos ao plan termal “DEPOTERMAL 2016” o lugar de presentación de solicitudes será o departamento de Servizos Sociais do propio concello. Poderase consultar o listado de concellos adheridos na páxina web da Deputación a partir da finalización do prazo de adhesións dos concellos definido nestas bases. Para os participantes dos concellos non adheridos ó plan o lugar de presentación de solicitudes será o Rexistro xeral da Deputación ou calquera das oficinas de rexistro da institución provincial que se detallan na seguinte táboa: Denominación Enderezo Horario Rexistro xeral da Deputación en Pontevedra Avda. de Montero Ríos, s/n Pazo provincial De luns a venres, de 8:30 a 14:30 h e de 17:00 a 19 h Sábados, de 9 a 13 h Rexistro da sede de Vigo Rúa Oporto, núm.3 De luns a venres, de 9:00 a 14:00 h Rexistro do ORAL en Pontevedra Avda. de Marín, núm.9, baixo De luns a venres, de 8:30 a 14:30 h Rexistro do ORAL en Arbo Rúa Luis Cubelas, núm.2 Mércores, de 9:00 a 13:30 h Rexistro do ORAL en Bueu Rúa Eduardo Vicenti, núm.8 Luns e xoves, de 8:30 a 14:30 h Rexistro do ORAL en Caldas de Reis Rúa José Salgado, núm.19 De luns a venres, de 8:30 a 14:30 h Rexistro do ORAL en Cambados Rúa Ourense, núm.8 De luns a venres, de 9:00 a 14:00 h Rexistro do ORAL en Cangas Praza das Pontes, s/n De luns a venres, de 8:30 a 14:30 h Rexistro do ORAL na Cañiza Rúa Progreso, edificio dos xulgados Martes e xoves, de 9:00 a 13:30 h Rexistro do ORAL en Covelo Praza do Mestre Cerviño, núm.2 Luns, de 9:00 a 13:30 h Rexistro do ORAL en Crecente Rúa Solís Ruíz, núm.5 Venres, de 9:00 a 13:30 h Rexistro do ORAL na Estrada Avda. Benito Vigo, núm.47, baixo De luns a venres, de 8:30 a 14:30 h Rexistro do ORAL en Lalín Praza de Galicia, núm.1, edificio Castro Tecnolóxico De luns a venres, de 8:30 a 14:30 h Rexistro do ORAL en Moaña Rúa Almansa, núm.5 De luns a venres, de 8:30 a 14:30 h Rexistro do ORAL nas Neves Praza da Cristiandade, núm.1 Venres, de 9:00 a 13:30 h Rexistro do ORAL en Nigrán Rúa Damas Apostólicas, núm.15 De luns a venres, de 8:30 a 14:30 h Rexistro do ORAL en Ponteareas Rúa Concha Brey, núm.4, baixo De luns a venres, de 8:30 a 14:30 h Rexistro do ORAL en Ponte Caldelas Avda. Galicia, núm.17, edificio do concello Venres, de 9:00 a 13:30 h Rexistro do ORAL no Porriño Rúa O Pinar, núm.5 De luns a venres, de 8:30 a 14:30 h Xoves, de 16:00 a 18:00 h Rexistro do ORAL no Rosal Praza do Calvario, núm.1, edificio do concello Martes e xoves, de 9:00 a 13:30 h Rexistro do ORAL en Sanxenxo Rúa Carlos Casas, núm.8 De luns a venres, de 8:30 a 14:30 h Rexistro do ORAL en Tomiño Praza do Seixo, s/n Todos os mércores, de 9:00 a 13:30 h Rexistro do ORAL en Tui Rúa Coruña, núm.26 De luns a venres, de 8:30 a 14:30 h Rexistro do ORAL en Vilanova de Arousa Rúa Cruceiro, núm.1 (esquina rúa Aromas de Leyenda, núm.11) De luns a venres, de 8:30 a 14:30 h Tamén se poderán presentar a través dos procedementos establecidos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. No caso de que se envíe por correo postal (ó Rexistro da Deputación) este deberá ser certificado, co selo de Correos no formulario da solicitude para garantir que a data de remisión está dentro do prazo de presentación de solicitudes da orde de convocatoria, de non ser así, non serían admitidos entendéndose que están fóra de prazo. No suposto de que as prazas ofertadas non queden cubertas esta institución reservarase o dereito a abrir un novo prazo de inscrición. A concesión destas prazas realizarase polo réxime de concorrencia competitiva. A instrución correspóndelle ó Servizo de Cohesión Social e Xuventude e a adxudicación á Xunta de Goberno. A Deputación estabrece a convocatoria de prazas do programa “Termal con pernoctación en réxime de pensión completa” ofertando inicialmente un máximo de 3.186 prazas e o programa “Programa de asistencia diaria”, con 1.248 prazas ofertadas inicialmente, respectivamente. O procedemento de concesión levarase a cabo na seguinte orde: Para poder establecerse a prioridade como pensionista, nos casos de dúas persoas nunha mesma solicitude, ambas as dúas deberán presentar a xustificación de ingresos económicos e farase a media aritmética de ambas as dúas contías. No caso de que un dos solicitantes non perciba ingresos deberá xustificalo documentalmente. Así mesmo, farase a media aritmética das idades do solicitante e do acompañante. Os participantes aboarán, unha vez confirmada a súa admisión no plan, a cantidade resultante do proceso de adxudicación para o balneario, spa ou instalación escollida ou similar, xa descontada a subvención da Deputación se fose o caso, e do seu concello (se é o caso de terse adherido ao plan termal). Unha vez asignada a praza, deberán acordar coa empresa adxudicataria unha data de saída. No caso de que se non se acade un acordo de data, tras dúas chamadas telefónicas en dous meses distintos, anularase a concesión da praza. Unha vez acordada a data de saída, poderase por parte da empresa adxudicataria solicitar o abono dunha parte do custo da praza, debendo aboar a contía restante no día e forma que sinale á empresa, segundo as indicacións do Servizo de Cohesión Social e Xuventude. As baixas de usuarios no plan deberán estar debidamente xustificadas. Só nese caso a empresa adxudicataria da asistencia técnica xestionará a devolución que corresponda. A Deputación de Pontevedra ofertará o programa a través dunha empresa especializada na materia, responsable da súa execución, coordinación e avaliación e con persoal especializado. Nos autocares irá un guía oficial responsable de lle entregar a cada persoa o bono de viaxe, coa datas e a horas de recollida para toda a semana. Esta persoa informará tamén das coberturas do seguro para o programa e resolverá todas as dúbidas ó respecto. Tamén disporá dun servizo de atención ó público por vía telefónica para calquera dúbida que puidese xurdir. Calquera anomalía que se advirta sobre o bo desenvolvemento do programa deberá comunicárselle ó Servizo de Servizos Sociais da institución provincial. En toda a publicidade que se elabore deberanse facer constar a organización e a colaboración da Deputación de Pontevedra mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións. Para todo o relacionado coa publicidade a empresa adxudicataria dirixirase ó correo electrónico comunicacion@depo. es. As bases que regulan este plan terán vixencia ata o 31 de decembro de 2016. Pontevedra, a 19 de maio de 2016.— A presidenta, Mª Carmen Silva Prego.— A secretaria accidental, Sonia Mateos Escudero.